Partidele test ale Stejarilor cu Statele Unite, Japonia si Canada vor fi transmise de TVR.

Ca in fiecare an luna noiembrie este una dedicata partidelor test, forul mondial IRB urmarind prin aceasta sa dea posibilitatea atat natiunilor majore cat si celor din al doilea esalon valoric sa-si masoare fortele.

Dincolo de faptul ca anul viitor va avea loc Cupa Mondiala iar echipele calificate pregatesc deja participarea in competitia etalon a rugbyului mondial, partidele test sunt o sansa de a acumula puncte care conteaza in clasamentul IRB.

Pentru Romania va fi o sansa de a-si consolida sau imbunatati pozitia a 16-a in topul mondial avand in vedere ca va intalni doua adversare aflate in spatele ei, Canada respectiv Statele Unite dar si o alta care se afla la un pas de primele zece natiuni din lume, Japonia aflata pe pozitia a 11-a in clasamentul IRB.

Vor fi asadar trei partide test de maxima importanta pentru Stejari acestea urmand sa se dispute dupa urmatorul program:

8 noiembrie, Stadionul National Arcul de Triumf, ora 18:30: Romania-Statele Unite, in direct pe TVR 2

15 noiembrie, Stadionul National Arcul de Triumf, ora 16:00:Romania-Japonia, in direct pe TVR 1

22 noiembrie, Stadionul National Arcul de Triumf, ora 18:30:Romania-Canada, in direct pe TVR 2

16,423 total views, 4 views today